# Atviro konkurso Specialiųjų sąlygų

# 8 priedas

**ATVIRO KONKURSO BENDROSIOS SĄLYGOS**

**TURINYS**

[1. BENDROSIOS NUOSTATOS 2](#_Toc146983638)

[2. PO IR TIEKĖJO BENDRAVIMO PRIEMONĖS 3](#_Toc146983639)

[3. PIRKIMO DOKUMENTŲ PAAIŠKINIMAS / PATIKSLINIMAS 3](#_Toc146983640)

[4. PAŠALINIMO PAGRINDAI 4](#_Toc146983644)

[5. RĖMIMASIS KITŲ ŪKIO SUBJEKTŲ PAJĖGUMAIS IR SUBTIEKĖJŲ PASITELKIMAS 4](#_Toc146983645)

[6. TIEKĖJŲ GRUPĖS DALYVAVIMAS PIRKIME 5](#_Toc146983646)

[7. REIKALAVIMAI PASIŪLYMŲ RENGIMUI IR PATEIKIMUI 5](#_Toc146983647)

[8. PASIŪLYMŲ GALIOJIMAS IR UŽTIKRINIMAS 8](#_Toc146983656)

[9. PASIŪLYMŲ ŠIFRAVIMAS 9](#_Toc146983657)

[10. PASIŪLYMŲ KONFIDENCIALUMAS IR SUPAŽINDINIMAS SU KITŲ TIEKĖJŲ PASIŪLYMAIS 10](#_Toc146983660)

[11. PASIŪLYMŲ NAGRINĖJIMAS, VERTINIMAS IR PALYGINIMAS 11](#_Toc146983661)

[12. PASIŪLYMŲ ATMETIMO PRIEŽASTYS 12](#_Toc146983662)

[14. SUTARTIES SUDARYMAS 14](#_Toc146983663)

[15. PRETENZIJŲ, IEŠKINIŲ TEIKIMAS IR NAGRINĖJIMAS 14](#_Toc146983664)

1. **BENDROSIOS NUOSTATOS** 
   1. Atviro konkurso Bendrosiose sąlygose (toliau – **Bendrosios sąlygos**) nustatomos Biudžetinės įstaigos Lietuvos nacionalinio dramos teatro: adresas Gedimino pr. 4, 01103 Vilnius, įmonės kodas 190753924, Ne PVM mokėtojas, atsisk. sąsk. LT15 7300 0100 0241 0624, bankas: AB „Swedbank“, 73000,(toliau – **PO**)viešojo pirkimo (toliau – **pirkimas**), vykdomo atviro konkurso būdu, bendrosios nuostatos, kurios yra vienodos ir nekeičiamos[[1]](#footnote-1) kiekvieno konkretaus pirkimo atveju. Atviro konkurso specialiosiose sąlygose (toliau – **Specialiosios sąlygos**) nustatomos pirkimo, vykdomo atviro konkurso būdu, sąlygos, kurios priklauso nuo konkretaus įsigyjamo pirkimo objekto ir yra keičiamos kiekvieno konkretaus pirkimo atveju.
   2. PO yra pridėtinės vertės mokesčio (toliau – **PVM**) mokėtojas.
   3. Pirkimas atliekamas vadovaujantis šio pirkimo dokumentais, Lietuvos Respublikos viešųjų pirkimų įstatymu (toliau – **Viešųjų pirkimų įstatymas** arba **VPĮ**), Lietuvos Respublikos civiliniu kodeksu, kitais pirkimus reglamentuojančiais teisės aktais, laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų.
   4. Pirkimo dokumentus sudaro:
      1. skelbimas apie pirkimą;
      2. Bendrosios sąlygos;
      3. Specialiosios sąlygos (kartu su priedais);
      4. pirkimo dokumentų paaiškinimai (patikslinimai), taip pat atsakymai į tiekėjų klausimus (jeigu tokių yra);
      5. kita PO Centrinės viešųjų pirkimų informacinės sistemos (toliau – **CVP IS**) priemonėmis pateikta informacija.
   5. Dėl šio pirkimo reguliarus orientacinis skelbimas ir skelbimas apie kvalifikacijos vertinimo sistemą nebuvo paskelbtas. Šiame pirkime PO nenumato skelbti pranešimo dėl savanoriško išankstinio (lot. *ex ante*) skaidrumo.
   6. Stebėtojai dalyvauti pirkimo komisijos posėdžiuose nėra kviečiami.
   7. Pirkimo dokumentuose vartojamos pagrindinės sąvokos apibrėžtos Viešųjų pirkimų įstatyme.
   8. Bendrosiose sąlygose bet kokia linksnio forma nurodyti žodžiai **„kaina arba sąnaudos“**, **„kaina, sąnaudos“** reiškia nuorodą į vieną iš šių reikšmių, priklausomai nuo Specialiųjų sąlygų 9.1 punkte nurodyto pasiūlymų vertinimo kriterijaus. Jei Specialiųjų sąlygų 9.1 punkte pažymėta, kad pasiūlymai vertinami pagal kainos ar sąnaudų ir kokybės santykį ir pirkimo dokumentuose nustatoma fiksuota kaina ar sąnaudos, Bendrųjų sąlygų nuostatos, susijusios su kainų ar sąnaudų vertinimu, nėra taikomos.
   9. Bendrosiose sąlygose bet kokia linksnio forma nurodytas žodis **„sutartis“** arba **„pirkimo sutartis“** reiškia nuorodą į pirkimo–pardavimo sutartį arba preliminariąją pirkimo–pardavimo sutartį priklausomai nuo Specialiųjų sąlygų 1.3 punkte nustatytos sutarties rūšies.
   10. Jeigu Specialiųjų sąlygų 1.3 punkte pažymėta, kad pirkimo procedūra atliekama, siekiant sudaryti preliminariąją sutartį ir ši sutartis sudaroma su keliais tiekėjais, Bendrosiose ir Specialiosiose sąlygose nurodyti žodžiai **„laimėtojas“**, **„laimėjęs pasiūlymas“** ir pan., turėtų būti suprantami daugiskaitos forma.
   11. PO laikys, kad visi tiekėjai, teikiantys pasiūlymus, yra susipažinę su pirkimo dokumentais, Lietuvos Respublikos teisės aktais, reglamentuojančiais pirkimo procedūras, sutarčių sudarymą ir vykdymą, ir kitais teisės aktais, kurių nuostatos gali turėti įtakos bet kokiems tarp PO ir (arba) Įgaliotojo(-ų) ir tiekėjų susiklostantiems santykiams, kylantiems iš (ar) susijusiems su šiuo pirkimu. Su visais Lietuvos Respublikos teisės aktais galima susipažinti internetinėje duomenų bazėje https://www.e-tar.lt/portal/lt/index.
   12. PO bet kuriuo metu iki sutarties sudarymo turi teisę savo iniciatyva nutraukti pradėtas konkretaus pirkimo procedūras, jeigu atsirado aplinkybių, kurių nebuvo galima numatyti, ir privalo tai padaryti, jeigu buvo pažeisti Viešųjų pirkimų įstatymo 17 straipsnio 1 dalyje nustatyti principai ir atitinkamos padėties negalima ištaisyti.
2. **PO IR TIEKĖJO BENDRAVIMO PRIEMONĖS**
   1. PO ir tiekėjo bendravimas vyksta tik CVP IS priemonėmis, išskyrus:
      1. tiekėjų pasiūlymų pateikimą, jeigu Specialiųjų sąlygų 6.2 punkte nurodytos kitos priemonės pasiūlymams pateikti;
      2. bendravimą pasirašant sutartį ir keičiantis informacija dėl sutarties pasirašymo, jeigu PO siųsdamas kvietimą pasirašyti sutartį, nurodo kitas bendravimo priemones;
      3. pretenzijų pateikimą (pretenzijos gali būti teikiamos elektroninėmis priemonėmis).
   2. Mokomąją medžiagą, kaip prisijungti ir naudotis CVP IS, galima rasti Viešųjų pirkimų tarnybos tinklalapyje [www.vpt.lrv.lt](http://www.vpt.lrv.lt).
   3. PO neatsako už nenumatytus atvejus, dėl kurių elektroniniai pasiūlymai nebuvo gauti ar gauti pavėluotai. Tiekėjui CVP IS susirašinėjimo priemonėmis paprašius, PO CVP IS susirašinėjimo priemonėmis patvirtina, kad tiekėjo pasiūlymas yra gautas ir nurodo gavimo dieną, valandą ir minutę.
3. **PIRKIMO DOKUMENTŲ PAAIŠKINIMAS / PATIKSLINIMAS**
   1. Pirkimo dokumentai tiekėjų iniciatyva gali būti paaiškinami / patikslinami jiems CVP IS susirašinėjimo priemonėmis kreipiantis į PO. Tiekėjai turėtų būti aktyvūs ir pateikti klausimus ar prašyti paaiškinti pirkimo dokumentus iš karto juos išanalizavę, atsižvelgdami į tai, kad, pasibaigus pasiūlymų pateikimo terminui, pirkimo dokumentų pakeisti/patikslinti nebus galima.
   2. Kiekvienas tiekėjų prašymas paaiškinti/patikslinti pirkimo dokumentus turi būti pateiktas ne vėliau kaip:

|  |  |  |  |
| --- | --- | --- | --- |
| **Tarptautinio pirkimo atveju**, kai netaikoma pagreitinta procedūra (koks pirkimas atliekamas žr. Specialiosiose sąlygose) | **Supaprastinto pirkimo atveju**, kai netaikoma pagreitinta procedūra (koks pirkimas atliekamas žr. Specialiosiose sąlygose) | Pagreitintos procedūros **tarptautinio pirkimo atveju** (koks pirkimas atliekamas žr. Specialiosiose sąlygose) | Pagreitintos procedūros **supaprastinto pirkimo atveju** (koks pirkimas atliekamas žr. Specialiosiose sąlygose) |
| 10 (dešimt) kalendorinių dienų iki pasiūlymų pateikimo termino pabaigos | 6 (šešios) kalendorinės dienos iki pasiūlymų pateikimo termino pabaigos | 9 (devynios) kalendorinės dienos iki pasiūlymų pateikimo termino pabaigos | 5 (penkios) kalendorinės dienos iki pasiūlymų pateikimo termino pabaigos |

* 1. Nesibaigus pasiūlymų pateikimo terminui, PO turi teisę savo iniciatyva paaiškinti (patikslinti) pirkimo dokumentus. Atsakydama į kiekvieną tiekėjo pateiktą prašymą paaiškinti pirkimo dokumentus, arba aiškindama, tikslindama pirkimo dokumentus savo iniciatyva, PO turi paaiškinimus, patikslinimus paskelbti CVP IS ir išsiųsti visiems tiekėjams, kurie prisijungę prie šio pirkimo, CVP IS susirašinėjimo priemonėmis ne vėliau kaip:

|  |  |  |  |
| --- | --- | --- | --- |
| **Tarptautinio pirkimo atveju**, kai netaikoma pagreitinta procedūra (koks pirkimas atliekamas žr. Specialiosiose sąlygose) | **Supaprastinto pirkimo atveju**, kai netaikoma pagreitinta procedūra (koks pirkimas atliekamas žr. Specialiosiose sąlygose) | Pagreitintos procedūros **tarptautinio pirkimo atveju** (koks pirkimas atliekamas žr. Specialiosiose sąlygose) | Pagreitintos procedūros **supaprastinto pirkimo atveju** (koks pirkimas atliekamas žr. Specialiosiose sąlygose) |
| 6 (šešios) kalendorinės dienos iki pasiūlymų pateikimo termino pabaigos | 4 (keturios) kalendorinės dienos iki pasiūlymų pateikimo termino pabaigos | 4 (keturios) kalendorinės dienos iki pasiūlymų pateikimo termino pabaigos | 3 (trys) kalendorinės dienos iki pasiūlymų pateikimo termino pabaigos |

3.4. Tuo atveju, kai tikslinama paskelbta informacija, PO skelbia klaidų ištaisymo skelbimą ir prireikus (buvo padaryta reikšmingų pirkimo dokumentų pakeitimų, t. y. paaiškinimas/ patikslinimas turi esminės įtakos pasiūlymų parengimui) pratęsia pasiūlymų pateikimo terminą protingumo kriterijų atitinkančiam terminui, per kurį tiekėjai, rengdami pasiūlymus, galėtų atsižvelgti į patikslinimus. Jeigu PO pirkimo dokumentus paaiškina (patikslina) ir negali pirkimo dokumentų paaiškinimų (patikslinimų) pateikti taip, kad visi tiekėjai juos gautų ne vėliau nei nurodyta šio skyriaus 3.3 punkte (išskyrus, kai pirkimo dokumentai tikslinami dėl pasiūlymų pateikimo termino nukėlimo), PO perkelia pasiūlymų pateikimo terminą laikui, per kurį tiekėjai, rengdami pasiūlymus, galėtų atsižvelgti į šiuos paaiškinimus (patikslinimus). Apie pasiūlymų pateikimo termino pratęsimą pranešama paskelbiant klaidų ištaisymo skelbimą. Pranešimai apie pasiūlymų pateikimo termino nukėlimą taip pat paskelbiami CVP IS ir išsiunčiami suinteresuotiems tiekėjams. PO neprivalo pratęsti termino, kai papildomos informacijos nebuvo paprašyta laiku.

3.5. PO, CVP IS priemonėmis paaiškindama ar patikslindama pirkimo dokumentus, nenurodo klausimą pateikusio tiekėjo.

3.6. PO nerengs susitikimų su tiekėjais dėl pirkimo dokumentų paaiškinimų, jeigu Specialiosiose sąlygose nenurodyta kitaip.

4. **PAŠALINIMO PAGRINDAI**
   1. Tiekėjo pašalinimo pagrindai nustatyti Specialiųjų sąlygų 4 priede.
   2. Subtiekėjų, kurių pajėgumais tiekėjas nesiremia, pašalinimo pagrindai ir jų patikrinimo tvarka (jei PO tikrina, ar nėra tokio subtiekėjo pašalinimo pagrindų) nurodyta sutarties projekte.
   3. Jei Specialiųjų sąlygų 5.2 punkte nurodyta, kad pirkimo objektas skaidomas į dalis, Specialiųjų sąlygų 4 priedo 1 lentelėje nurodyti reikalavimai taikomi visoms pirkimo objekto dalims.
   4. PO tiekėją pašalina iš pirkimo procedūros bet kuriame pirkimo procedūros etape, jeigu paaiškėja, kad dėl savo veiksmų ar neveikimo prieš pirkimo procedūrą ar jos metu jis atitinka bent vieną iš Specialiųjų sąlygų 4 priedo 1 lentelėje nustatytų pašalinimo pagrindų.
   5. Jeigu tiekėjas neatitinka reikalavimų, nustatytų Specialiųjų sąlygų 4 priedo 1 lentelės 1 ir 3–11 punktuose, PO jo nepašalina iš pirkimo procedūros, kai yra abi šios sąlygos kartu:
      1. tiekėjas pateikė PO informaciją apie tai, kad ėmėsi šių priemonių:
         1. savanoriškai sumokėjo arba įsipareigojo sumokėti kompensaciją už žalą, padarytą dėl Specialiųjų sąlygų 4 priedo 1 lentelės 1 ir 3–11 punktuose nurodytos nusikalstamos veikos arba pažeidimo, jeigu taikytina;
         2. bendradarbiavo, aktyviai teikė pagalbą ar ėmėsi kitų priemonių, padedančių ištirti, išaiškinti jo padarytą nusikalstamą veiką ar pažeidimą, jeigu taikytina;
         3. ėmėsi techninių, organizacinių, personalo valdymo priemonių, skirtų tolesnių nusikalstamų veikų ar pažeidimų prevencijai.
      2. PO įvertino tiekėjo informaciją, pateiktą pagal šio skyriaus 4.5.1 punktą, ir priėmė motyvuotą sprendimą, kad priemonės, kurių ėmėsi tiekėjas, siekdamas įrodyti savo patikimumą, yra pakankamos. Šių priemonių pakankamumas vertinamas, atsižvelgiant į nusikalstamos veikos ar pažeidimo rimtumą ir aplinkybes. PO pateikia tiekėjui motyvuotą sprendimą raštu ne vėliau kaip per 10 (dešimt) dienų nuo šio skyriaus 4.5.1 punkte nurodytos tiekėjo informacijos gavimo.
5. **RĖMIMASIS KITŲ ŪKIO SUBJEKTŲ PAJĖGUMAIS IR SUBTIEKĖJŲ PASITELKIMAS**
   1. Tiekėjas gali remtis kitų ūkio subjektų pajėgumais, kad atitiktų finansinio, ekonominio, techninio ir (arba) profesinio pajėgumo reikalavimus (jeigu tokius reikalavimus PO kelia), neatsižvelgiant į ryšio su tais ūkio subjektais teisinį pobūdį ir laikantis šio skyriaus 5.2 punkte nustatyto reikalavimo.
   2. Tiekėjas gali remtis kitų ūkio subjektų pajėgumais, kad atitiktų reikalavimus dėl išsilavinimo, profesinės kvalifikacijos, profesinės patirties, turėti specialų leidimą ir (arba) būti tam tikros organizacijos nariu (jeigu tokius reikalavimus PO kelia) **tik tuo atveju, jeigu tie subjektai patys suteiks paslaugas / atliks darbus** *(priklausomai nuo pirkimo objekto)*, **kuriems reikia jų turimų pajėgumų.**
   3. Šio skyriaus 5.1 ir 5.2 punktuose nurodytomis sąlygomis tiekėjų grupė gali remtis grupės dalyvių arba kitų ūkio subjektų pajėgumais.
   4. Jeigu tiekėjas remiasi kito ūkio subjekto pajėgumais, jis, teikdamas pasiūlymą, turi pateikti įrodymus, kurie patvirtintų, kad tiekėjui ūkio subjektų ištekliai bus prieinami per visą sutartinių įsipareigojimų vykdymo laikotarpį. Tokiais įrodymais gali būti ūkio subjekto įsipareigojimas (deklaracija), kad jis turi reikiamus išteklius, sutartis su tiekėju ir pan.
   5. Jei PO nustato reikalavimus tiekėjams dėl ekonominio ir finansinio pajėgumo, tiekėjas ir ūkio subjektai, kurių pajėgumais remiasi, kad atitiktų ekonominio ir finansinio pajėgumo reikalavimus, turi prisiimti solidarią atsakomybę už sutarties įvykdymą. Tai pagrįsdamas tiekėjas pasiūlyme privalo pateikti šio ūkio subjekto pasirašytos laidavimo sutarties skaitmeninę kopiją (jei tokie reikalavimai keliami laidavimo sutartis pateikiama Specialiųjų sąlygų prieduose), patvirtinančią, kad subjektas, kurio pajėgumais remiamasi, įsipareigoja solidariai atsakyti už tiekėjo įsipareigojimų pagal sutartį vykdymą ir atlyginti bet kokią žalą, kuri kiltų dėl tiekėjo netinkamo įsipareigojimų vykdymo ar nevykdymo.

Laidavimo sutartyje negali būti daroma jokių išlygų, kurios pakeistų Specialiųjų sąlygų priede nurodytas laidavimo sąlygas. Pasiūlymas, kuriame laidavimo sutartis neatitiks šiame punkte nurodytų reikalavimų, atmetamas. PO reikalaus, kad tiekėją pripažinus laimėtoju, pasirašytos laidavimo sutarties originalai (3 egz.) būtų pateikti PO. Neįvykdžius šio reikalavimo, laikoma, kad tiekėjas atsisakė pasirašyti sutartį pirkimo dokumentuose nustatytomis sąlygomis.

* 1. Tiekėjas savo pasiūlyme, užpildant Specialiųjų sąlygų 3 priede pateiktą formą, privalo nurodyti:
     1. ūkio subjektus, kurių pajėgumais remiasi tiekėjas, kad atitiktų finansinio, ekonominio, techninio ir (arba) profesinio pajėgumo reikalavimus (jeigu tokius reikalavimus PO kelia). **Šiais ūkio subjektais laikomi ir ekspertai, kurie** pirkimo laimėjimo ir sutarties sudarymo atveju **bus įdarbinti** tiekėjo;
     2. **kokiai sutarties daliai** ir kokius **subtiekėjus**, jeigu jie yra žinomi, **jis ketina pasitelkti**, t. y. tiekėjas pasiūlyme neprivalo nurodyti, kokius subtiekėjus pasitelks sutarties vykdymui ir šią informaciją gali nurodyti vėliau, jei bus nustatytas laimėtoju ir su juo bus sudaroma sutartis. Subtiekėjai nėra laikomi ūkio subjektais, jeigu šie tik vykdo sutartines tiekėjo prievoles, tačiau tiekėjas nesiremia jų pajėgumais, kad atitiktų finansinio, ekonominio, techninio ir (arba) profesinio pajėgumo reikalavimus (jeigu tokie reikalavimai keliami). Subtiekėjų pasitelkimo tvarka nustatyta sutarties nuostatose (Specialiųjų sąlygų 5 priedas).
  2. Jeigu ūkio subjektas pasiūlyme nėra nurodomas, šio ūkio subjekto pajėgumais remtis negalima. Tačiau, jeigu pasiūlyme nurodytas ūkio subjektas netenkina jam keliamų reikalavimų, jis per PO CVP IS susirašinėjimo priemonėmis nustatytą terminą gali būti pakeičiamas reikalavimus atitinkančiu ūkio subjektu.
  3. **PO neriboja tiekėjų galimybės esminių užduočių atlikimui pasitelkti subtiekėjus ir (arba) tiekėjų grupės narius.**

1. **TIEKĖJŲ GRUPĖS DALYVAVIMAS PIRKIME**
   1. Jei pirkime dalyvauja tiekėjų grupė, ji pasiūlyme turi pateikti jungtinės veiklos sutarties (toliau – **JVS**) skaitmeninę kopiją. JVS turi būti nurodyta:
      1. tiekėjų grupės sudėtis ir kiekvieno tiekėjų grupės nario įsipareigojimai vykdant numatomą su PO sudaryti sutartį, šių įsipareigojimų vertės dalis, išreikšta procentiniu dydžiu, įeinanti į bendrą sutarties vertę.
      2. solidari visų šios sutarties šalių atsakomybė už iš šio pirkimo ar sutarties kylančių prievolių PO ir įsipareigojimų nevykdymą (įskaitant ir tokius iš sutarties kylančius bendrus įsipareigojimus, kurie savo esme tęstųsi ilgiau nei sutarties ar JVS terminas).
      3. JVS narys, atstovaujantis tiekėjų grupei (su kuriuo PO turėtų tvarkyti bendrus reikalus, susijusius su šiuo pirkimu: bendrauti pasiūlymo vertinimo metu kylančiais klausimais, teikti su pasiūlymo įvertinimu susijusią informaciją ir pasirašyti sutartį);
      4. JVS narys, įgaliotas teikti sąskaitas atsiskaitymams (mokėjimai bus atliekami tik vienam iš JVS narių) ir pasirašyti su sutarties įgyvendinimu susijusius dokumentus.
      5. nuostata, kad JVS nustatytų narių keitimas yra laikomas esminiu sutarties pažeidimu, išskyrus išimtis, numatytas Lietuvos Respublikos įstatymuose, ir gavus išankstinį raštišką PO sutikimą.
   2. PO nereikalauja, kad tiekėjų grupės pateiktą pasiūlymą pripažinus laimėjusiu ir pasiūlius sudaryti sutartį, ši tiekėjų grupė įgytų tam tikrą teisinę formą.
2. **REIKALAVIMAI PASIŪLYMŲ RENGIMUI IR PATEIKIMUI**
   1. Reikalavimai dėl subtiekėjų ir ūkio subjektų, kurių pajėgumais remiasi tiekėjas, nurodymo pasiūlymuose ir konkrečių dokumentų pateikimo nustatyti Bendrųjų sąlygų 5 skyriuje.
   2. Reikalavimai dokumentams, kuriuos turi pateikti pirkime dalyvaujanti tiekėjų grupė, nustatyti Bendrųjų sąlygų 6 skyriuje.
   3. Pasiūlymo galiojimo užtikrinimo (toliau – **Užtikrinimas**) pateikimo reikalavimai nurodyti Bendrųjų sąlygų 8 skyriuje.
   4. Tiekėjo pasiūlymas gali būti užšifruojamas Bendrųjų sąlygų 9 skyriuje nustatyta tvarka.

**Bendrieji reikalavimai pasiūlymų rengimui ir pateikimui**

7.5. Pasiūlymo forma ir kiti dokumentai, jeigu to reikalaujama Specialiosiose sąlygose, turi būti pasirašyti tiekėjo vadovo ar jo įgalioto asmens (likusių teikiamų dokumentų tiekėjas neprivalo pasirašyti, tačiau pasirašydamas Pasiūlymo formą jis patvirtina visų pridedamų dokumentų tikrumą). Kitų institucijų išduoti (parengti) dokumentai turi būti pasirašyti šių institucijų vadovų ar įgaliotų asmenų (Užtikrinimas pasirašomas pagal Bendrųjų sąlygų 8.12 punkto reikalavimus). Gali būti pateikiami:

7.5.1. tiesiogiai elektroninėmis priemonėmis suformuoti dokumentai (tokiu atveju, jeigu pagal pirkimo dokumentų sąlygas šie dokumentai turi būti pasirašomi, jie pateikiami pasirašyti kvalifikuotu elektroniniu parašu, atitinkančiu Viešųjų pirkimų įstatymo 22 straipsnio 11 dalies 2 ir 3 punktuose nustatytus reikalavimus);

7.5.2. skaitmeninės dokumentų kopijos (tokiu atveju, jeigu pagal pirkimo dokumentų sąlygas šie dokumentai turi būti pasirašomi, šie dokumentai gali būti pasirašomi fiziniu arba kvalifikuotu elektroniniu parašu, atitinkančiu Viešųjų pirkimų įstatymo 22 straipsnio 11 dalies 2 ir 3 punktuose nustatytus reikalavimus (jeigu pagal pirkimo dokumentų sąlygas šie dokumentai turi būti pasirašomi).

Jeigu dokumentas pasirašomas kvalifikuotu elektroniniu parašu, šiuose dokumentuose nurodomas tiekėją atstovaujantis asmuo turi sutapti su elektroniniu parašu šį dokumentą pasirašančiu asmeniu.

7.6. Pasiūlymą sudaro tiekėjo pateiktų duomenų ir dokumentų visuma.

7.7. Dokumentai turi būti prieinami naudojant nediskriminuojančius, visuotinai prieinamus duomenų failų formatus (pvz., *pdf*, *doc, odt* ir kt.). PO, **kilus abejonėms** dėl patvirtintos kopijos atitikties originalui, pasilieka sau teisę reikalauti pateikti dokumentų originalus.

7.8. Pasiūlymai turi būti rengiami lietuvių kalba, išskyrus Bendrųjų sąlygų 8.6 punkte nustatytą atvejį ir Specialiosiose sąlygose nustatytus atvejus (jei tokie atvejai nustatomi). Jei atitinkami dokumentai yra išduoti kita kalba, turi būti pateiktas patvirtintas vertimas. Vertimo patvirtinimas laikomas tinkamu, jei išverstas dokumentas yra patvirtintas vertėjo parašu ir vertimų biuro antspaudu arba, jei Specialiosiose sąlygose nenustatyta kitaip, tiekėjo ar jo įgalioto asmens parašu ir antspaudu (jei turi). Interpretuojant pasiūlymą pirmenybė teikiama vertimui, išskyrus Užtikrinimą, kur pirmenybė bus teikiama originaliam tekstui. PO pasilieka teisę reikalauti pateikti vertėjo parašu ir vertimų biuro antspaudu patvirtintą šio dokumento vertimą ir (arba) nurodyti, kad vertimą atlikusio asmens parašas būtų patvirtintas notaro.

7.9. Tiekėjas gali pateikti tik vieną pasiūlymą (jeigu Specialiųjų sąlygų 5.2 punkte nurodyta, kad pirkimo objektas skaidomas į dalis, tuomet jis gali teikti tik po vieną pasiūlymą atskirai pirkimo objekto daliai, nurodant kelis kainos/sąnaudų variantus pirkimo objekto dalių grupėms (jei toks nurodymas leidžiamas pagal Specialiųjų sąlygų 5.3 punktą), nepriklausomai nuo to, ar jis pirkime dalyvauja individualiai, ar kaip tiekėjų grupės narys.

7.10. Tiekėjui nėra leidžiama pateikti alternatyvių pasiūlymų, jeigu Specialiosiose sąlygose nenustatyta kitaip. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) atmetami (išskyrus atvejus, kai pagal Specialiųjų sąlygų reikalavimus alternatyvius pasiūlymus pateikti galima).

7.11. Pasiūlyme kaina ar sąnaudos nurodomos eurais, išreiškiant ir apskaičiuojant taip, kaip nurodyta Specialiųjų sąlygų 9.1 punkte. Apskaičiuojant kainą ar sąnaudas, turi būti atsižvelgta į visą techninėje specifikacijoje nurodytą pirkimo objekto apimtį, kainos ar sąnaudų sudėtines dalis, į techninės specifikacijos reikalavimus ir pan. Į kainą ar sąnaudas turi būti įskaityti visi mokesčiai (įskaitant, bet neapsiribojant bet kokiais muito mokesčiais ir rinkliavomis) ir visos tiekėjo išlaidos pagal techninės specifikacijos reikalavimus.

**7.12. Visos kainos ar sąnaudos (ir jų sudėtinės dalys) pasiūlymuose turi būti nurodomos dviejų skaičių po kablelio tikslumu**, jeigu Specialiųjų sąlygų 9.1 punkte nenustatyta kitaip.

**Reikalavimai dokumentams, pagrindžiantiems tiekėjų kvalifikaciją**

* 1. Tiekėjas, deklaruodamas, kad atitinka reikalavimus tiekėjų kvalifikacijai[[2]](#footnote-2), teikiant pasiūlymą turi pateikti užpildytą Europos bendrąjį viešųjų pirkimų dokumentą (toliau – **EBVPD**). Instrukcija, kaip šis dokumentas pildomas, pridedama kartu su Pirkimo dokumentais.Atskirą EBVPD pildo:
     1. tiekėjas;
     2. kiekvienas tiekėjų grupės narys (jeigu pasiūlymą teikia tiekėjų grupė);
     3. kiekvienas ūkio subjektas, jeigu tiekėjas remiasi jo pajėgumais, kad atitiktų reikalavimus tiekėjams, išskyrus ekspertus, kurie pirkimo laimėjimo ir sutarties sudarymo atveju bus įdarbinti tiekėjo (šių ekspertų EBVPD teikti nereikia).
  2. EBVPD turi pateikti visi pirkime dalyvaujantys tiekėjai, o dokumentų, kurie patvirtina, kad tiekėjas atitinka reikalavimus tiekėjų kvalifikacijai[[3]](#footnote-3) (Specialiųjų sąlygų 4 priede punkte nurodytų dokumentų), prašoma pateikti tik iš to tiekėjo, kurio pasiūlymas pagal vertinimo rezultatus gali būti pripažintas laimėjusiu (jeigu Specialiųjų sąlygų 4 skyriuje nėra nustatyta, kad šiuos dokumentus taip pat turi pateikti visi tiekėjai savo pasiūlymuose) (netaikoma supaprastintų pirkimų atveju), tačiau PO turi teisę bet kuriuo pirkimo procedūros metu paprašyti šiuos dokumentus (visus ar dalį jų) pateikti ir kitų tiekėjų, jeigu tai būtina siekiant užtikrinti tinkamą pirkimo procedūrų atlikimą.

7.15. Dokumentų, kurie patvirtina, kad tiekėjas atitinka reikalavimus tiekėjams, nereikalaujama pateikti, jeigu PO:

7.15.1. turi galimybę susipažinti su šiais dokumentais ar informacija tiesiogiai ir neatlygintinai prisijungęs prie nacionalinės duomenų bazės bet kurioje valstybėje narėje arba naudodamasis CVP IS priemonėmis;

7.15.2. šiuos dokumentus jau turi iš ankstesnių pirkimo procedūrų (ši nuostata netaikoma, jei pirkimo procedūra pradėta iki 2017-07-01 ir buvo vykdyta ne CVP IS priemonėmis).

7.16. Užsienio valstybės tiekėjo valstybėje išduoti Specialiųjų sąlygų 4 priede nurodyti dokumentai legalizuojami vadovaujantis Dokumentų legalizavimo ir tvirtinimo pažyma *(Apostille)* tvarkos aprašu, patvirtintu Lietuvos Respublikos Vyriausybės 2006 m. spalio 30 d. nutarimu Nr. 1079, ir 1961 m. spalio 5 d. Hagos konvencija dėl užsienio valstybėse išduotų dokumentų legalizavimo panaikinimo, išskyrus atvejus, kai pagal Lietuvos Respublikos tarptautines sutartis ar Europos Sąjungos teisės aktus dokumentas yra atleistas nuo legalizavimo ir (ar) tvirtinimo žymos (*Apostille*).

7.17. Jei pirkimo dokumentuose yra reikalaujama, o tiekėjas negali pateikti Viešųjų pirkimų įstatymo 51 straipsnio 2 dalyje nurodytų dokumentų, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų Viešųjų pirkimų įstatymo 46 straipsnio 1 ir 3 dalyse ir 6 dalies 2 punkte keliamų klausimų (jei analogiški klausimai keliami ir pirkimo dokumentuose), jie gali būti pakeisti priesaikos deklaracija ar oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.

7.18. Jeigu skelbime apie pirkimą keliami reikalavimai tiekėjams dėl ekonominio ir finansinio pajėgumo ir tiekėjas dėl pateisinamų priežasčių negali pateikti reikalaujamų jo finansinį ir ekonominį pajėgumą įrodančių dokumentų, jis turi teisę (PO sutikus, kad tiekėjo nurodytos priežastys yra pateisinamos) pateikti kitus PO priimtinus dokumentus.

7.19. Jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas perkančiajai organizacijai įsipareigoja, kad pirkimo sutartį vykdys tik tokią teisę turintys asmenys. Perkančiajai organizacijai pareikalavus, tiekėjas turės pateikti dokumentus, įrodančius, kad pirkimo sutartį vykdo ar vykdys tik tokią teisę turintys asmenys.

8. **PASIŪLYMŲ GALIOJIMAS IR UŽTIKRINIMAS** 
   1. Pasiūlymas galioja jame tiekėjo nurodytą laiką. **Pasiūlymas turi galioti ne trumpiau nei 90 (devyniasdešimt) kalendorinių dienų nuo paskutinės pasiūlymų pateikimo termino pabaigos***.* Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.
   2. Reikalaujamo Užtikrinimo dydis nustatytas Specialiųjų sąlygų 7.1 punkte.
   3. Pasiūlymo galiojimas turi būti užtikrintas tik vienu iš šių būdų:
      1. PO išduota pirmo pareikalavimo neatšaukiama besąlygine priimtino turinio (priimtino turinio, bet nebūtinai tekstu pažodžiui) garantija, atitinkančia šio skyriaus 8.6 ir 8.7 punktuose nustatytus reikalavimus (Pasiūlymo galiojimo užtikrinimo banko garantijos forma pateikta šių Specialiųjų sąlygų priede);
      2. PO išduotu draudimo bendrovės laidavimo draudimo raštu  (Užtikrinimo draudimo bendrovės laidavimo draudimo rašto forma pateikta šių Specialiųjų sąlygų priede). Kartu su pasiūlymo laidavimo draudimo raštu tiekėjas turi pateikti ir pasirašyto draudimo liudijimo (poliso) kopiją bei apmokėjimą patvirtinančio dokumento kopiją, įrodančią, kad draudimo įmoka už šį išduotą pasiūlymo laidavimo draudimo raštą yra sumokėta.
   4. PO pasinaudos Užtikrinimu, jeigu:
      1. tiekėjas atšaukia arba pakeičia savo pasiūlymą pasiūlymo galiojimo laikotarpiu;
      2. laimėjęs pirkimą tiekėjas:
         1. vengia arba atsisako pasirašyti sutartį per PO nurodytą terminą;
         2. vengia arba atsisako pateikti sutarties įvykdymo užtikrinimą ar kitą su sutarties įsigaliojimu siejamą dokumentą per sutartyje nustatytą terminą.
   5. Tiekėjo Užtikrinimas turi būti pateiktas lietuvių arba anglų kalbomis.
   6. Banko išduotoms garantijoms turi būti taikoma Lietuvos Respublikos teisė ir Tarptautinių prekybos rūmų patvirtintos taisyklės – „The ICC Uniform rules for demand guarantees“ (Leidinio Nr. 758). Draudimo bendrovių išduotiems laidavimo raštams turi būti taikoma Lietuvos Respublikos teisė.
   7. Prieš pateikdamas Užtikrinimą tiekėjas CVP IS susirašinėjimo priemonėmis gali prašyti PO patvirtinti, kad jis sutinka priimti jo siūlomą pasiūlymo galiojimo užtikrinimą. Tokiu atveju PO CVP IS susirašinėjimo priemonėmis privalo atsakyti tiekėjui ne vėliau kaip per 3 (tris) darbo dienas nuo prašymo gavimo dienos. Šis patvirtinimas neatima teisės iš PO atmesti Užtikrinimą, gavus informaciją, kad pasiūlymo galiojimą užtikrinantis ūkio subjektas tapo nemokus ar neįvykdė įsipareigojimų PO arba kitiems ūkio subjektams, ar netinkamai juos vykdė.
   8. Užtikrinimas turi galioti ne trumpesnį terminą nei tiekėjo pasiūlymo galiojimo terminas.
   9. PO praranda teisę pasinaudoti Užtikrinimu, kai:
      1. pasibaigia Užtikrinimo galiojimo laikas;
      2. įsigalioja sutartis ir pateikiamas sutarties sąlygas atitinkantis sutarties įvykdymo užtikrinimas;
      3. buvo nutrauktos pirkimo procedūros;
      4. atmetami visi pasiūlymai.
   10. Elektronine forma pateiktas Užtikrinimo dokumentas negrąžinamas.
   11. Užtikrinimą patvirtinantis dokumentas turi būti pateiktas kartu su kitais pasiūlymo dokumentais CVP IS priemonėmis. Užtikrinimą patvirtinantis dokumentas (banko garantija ar laidavimo draudimo raštas) turi būti atskirai pasirašytas išdavusios organizacijos kvalifikuotu elektroniniu parašu, atitinkančiu Viešųjų pirkimų įstatymo 22 straipsnio 11 dalies 2 ir 3 punktuose nustatytus reikalavimus. Kitokiu būdu Užtikrinimas gali būti pateiktas tik tokiu atveju, jei bankas ar draudimo bendrovė neišdavinėja kvalifikuotu elektroniniu parašu pasirašytų dokumentų ir tai patys patvirtina.
   12. Pirkimo procedūros metu PO gali prašyti, kad tiekėjas pratęstų pasiūlymų galiojimą (kartu ir Užtikrinimą) iki konkrečiai nurodyto termino. Tiekėjas gali atmesti tokį prašymą, neprarasdamas teisės į savo Užtikrinimą. Tiekėjas, kuris sutinka pratęsti savo pasiūlymo galiojimo terminą, turi:
       1. per PO nustatytą laiką apie tai raštu pranešti PO;
       2. per PO nustatytą laiką raštu pateikti dokumentą, kuris patvirtintų, kad Užtikrinimo terminas yra pratęsiamas arba pateikti naują Užtikrinimą.
   13. Jeigu tiekėjas neatsako į PO prašymą pratęsti pasiūlymo galiojimo terminą, jo nepratęsia arba nepateikia naujo Užtikrinimo, laikoma, kad jis atmetė šį prašymą. Tiekėjo, kuris atmetė PO prašymą, pasiūlymas toliau nenagrinėjamas ir nevertinamas.
   14. CVP IS priemonėmis pateiktą pasiūlymą tiekėjas iki nustatyto pasiūlymų pateikimo termino pabaigos gali atšaukti bei pakeisti neprarasdamas teisės į savo Užtikrinimą. Norėdamas atšaukti ar pakeisti pasiūlymą, tiekėjas CVP IS pasiūlymo lange spaudžia „Atsiimti pasiūlymą“. Norėdamas vėl pateikti atšauktą ir pakeistą pasiūlymą, tiekėjas turi jį pateikti iš naujo. Suėjus pasiūlymų pateikimo terminui atšaukti ar pakeisti pasiūlymo negalima.
9. **PASIŪLYMŲ ŠIFRAVIMAS**
   1. Tiekėjo teikiamas pasiūlymas gali būti užšifruojamas (išskyrus atvejus, kai Specialiųjų sąlygų 9.1 punkte PO yra nurodęs, kad pats nustato fiksuotą kainą ar fiksuotas sąnaudas, o tiekėjai konkuruoja ir ekonomiškai naudingiausias pasiūlymas išrenkamas tik kokybės kriterijų pagrindu). Tiekėjas, nusprendęs pateikti užšifruotą pasiūlymą turi:

|  |  |  |
| --- | --- | --- |
|  | **Jeigu Specialiųjų sąlygų 8.1 punkte nėra nurodyta, kad pasiūlymas turi būti teikiamas dviejose dalyse (vokuose):** | **Jeigu Specialiųjų sąlygų 8.1 punkte yra nurodyta, kad pasiūlymas turi būti teikiamas dviejose dalyse (vokuose):** |
|  | iki pasiūlymų pateikimo termino pabaigos naudodamasis CVP IS priemonėmis pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina ar sąnaudos). Instrukcija, kaip tiekėjui užšifruoti pasiūlymą galima rasti paspaudus šią [**nuorodą**](http://vpt.lrv.lt/uploads/vpt/documents/files/uzsifravimo_instrukcija.pdf)**.** | iki pasiūlymų pateikimo termino pabaigos naudodamasis CVP IS priemonėmis pateikti pasiūlymą su užšifruotu dokumentu, kuriame nurodyta pasiūlymo kaina ar sąnaudos (iki nurodyto termino pateikiamos abi pasiūlymo dalys (viena dėl pasiūlymo techninių duomenų ir kitos informacijos bei dokumentų, antra dėl kainos ar sąnaudų), tačiau užšifruojamas tik dokumentas, kuriame nurodyta pasiūlymo kaina ar sąnaudos (antras pasiūlymo dalis). Instrukcija, kaip tiekėjui užšifruoti dokumentą galima rasti paspaudus šią [**nuorodą**](http://vpt.lrv.lt/uploads/vpt/documents/files/uzsifravimo_instrukcija.pdf)**.** |
|  | iki susipažinimo su pasiūlymais procedūros (posėdžio) pradžios CVP IS susirašinėjimo priemonėmis pateikti slaptažodį, su kuriuo PO gali iššifruoti pateiktą pasiūlymą. Iškilus CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemones, tiekėjas turi teisę slaptažodį pateikti kitomis priemonėmis pasirinktinai: PO oficialiu elektroniniu paštu, faksu arba raštu. Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su PO oficialiu jos telefonu ir (arba) kitais būdais). | iki susipažinimo su pasiūlymo dalimi, kurioje nurodytos kaina ar sąnaudos, procedūros (posėdžio) pradžios CVP IS susirašinėjimo priemonėmis pateikti slaptažodį, su kuriuo PO gali iššifruoti pateiktą dokumentą, kuriame nurodyta pasiūlymo kaina ar sąnaudos. Iškilus CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemones, tiekėjas turi teisę slaptažodį pateikti kitomis priemonėmis pasirinktinai: PO oficialiu elektroniniu paštu, faksu arba raštu. Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su PO oficialiu jos telefonu ir (arba) kitais būdais). |
|  | Tiekėjui užšifravus visą pasiūlymą ir iki susipažinimo su pasiūlymais procedūros (posėdžio) pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasis PO negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu nurodytu atveju tiekėjas užšifravo tik pasiūlymo dokumentą, kuriame nurodyta pasiūlymo kaina ar sąnaudos, o kitus pasiūlymo dokumentus pateikė neužšifruotus – PO tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos ar sąnaudų). | Iki susipažinimo su pasiūlymo dalimi, kurioje nurodytos kaina ar sąnaudos (antros pasiūlymo dalies), procedūros (posėdžio) pradžios tiekėjui nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasis PO negalėjo iššifruoti antroje pasiūlymo dalyje pateiktos informacijos, tiekėjo pasiūlymas atmetamas kaip neatitinkantis pirkimo dokumentuose nustatytų reikalavimų (tiekėjas nepateikė pasiūlymo kainos ar sąnaudų). |

3. **PASIŪLYMŲ KONFIDENCIALUMAS IR SUPAŽINDINIMAS SU KITŲ TIEKĖJŲ PASIŪLYMAIS**
   1. Tiekėjas pasiūlyme turi nurodyti, kokia pasiūlyme pateikta informacija yra konfidenciali, jei tokia yra. Konfidencialius dokumentus tiekėjas nurodo Pasiūlymo formoje, parengtoje pagal Specialiųjų sąlygų 3 priedą. **Tiekėjo pasiūlymas turi būti teikiamas aiškiai pasiūlymo formoje nurodant, kurios pasiūlymo dalys yra konfidencialios, kadangi laimėjusio tiekėjo pasiūlymas ir sutartis bei jos pakeitimai teisės aktų nustatyta tvarka viešinami CVP IS*.***
   2. Konfidencialia informacija, kurią tiekėjas nurodo Pasiūlymo formoje, gali būti, įskaitant, bet neapsiribojant, komercinė (gamybinė) paslaptis ir konfidencialieji pasiūlymų aspektai. Konfidencialia negalima laikyti informacijos:
      1. jeigu tai pažeistų įstatymus, nustatančius informacijos atskleidimo ar teisės gauti informaciją reikalavimus, ir šių įstatymų įgyvendinamuosius teisės aktus;
      2. jeigu tai pažeistų Viešųjų pirkimų įstatymo 33 ir 58 straipsnių ir 86 straipsnio 9 dalyje nustatytus reikalavimus dėl paskelbimo apie sudarytą sutartį, tiekėjų informavimo, laimėjusio dalyvio pasiūlymo, sudarytos sutarties, jos pakeitimų paskelbimo, įskaitant informaciją apie pasiūlyme nurodytą prekių, paslaugų ar darbų kainą, išskyrus jos sudedamąsias dalis;
      3. pateiktos tiekėjų pašalinimo pagrindų nebuvimą, atitiktį kvalifikacijos reikalavimams, kokybės vadybos sistemos ir (arba) aplinkos apsaugos vadybos sistemos standartams patvirtinančiuose dokumentuose, išskyrus informaciją, kurią atskleidus būtų pažeisti tiekėjo įsipareigojimai pagal su trečiaisiais asmenimis sudarytas sutartis,  – tuo atveju, kai ši informacija reikalinga tiekėjui jo teisėtiems interesams ginti;
      4. informacija apie pasitelktus ūkio subjektus, kurių pajėgumais remiasi tiekėjas, ir subtiekėjus, – tuo atveju, kai ši informacija reikalinga tiekėjui jo teisėtiems interesams ginti.
   3. Ne vėliau kaip per 6 (šešis) mėnesius nuo sutarties sudarymosuinteresuoti dalyviai gali prašyti PO supažindinti juos su laimėjusio tiekėjo pasiūlymu. PO nurodytu laikotarpiu gavęs suinteresuoto dalyvio prašymą, leidžia jam susipažinti su laimėjusio tiekėjo pasiūlymu, tačiau negali atskleisti informacijos, kurią tiekėjai, nepažeisdami šio skyriaus 10.2 punkto nuostatų, nurodė kaip konfidencialią.
   4. Jeigu PO kyla abejonių dėl tiekėjo pasiūlyme nurodytos informacijos konfidencialumo, jis prašo tiekėjo įrodyti, kodėl nurodyta informacija yra konfidenciali. Jeigu tiekėjas per PO nurodytą terminą, kuris nustatomas ne trumpesnis kaip 5 (penkios) darbo dienos, nepateikia tokių įrodymų arba pateikia netinkamus įrodymus, laikoma, kad tokia informacija yra nekonfidenciali. Tiekėjui nurodžius šio skyriaus 10.2.1–10.2.4 punktuose išvardytą informaciją kaip konfidencialią, PO turi teisę ją viešinti, nesikreipiant į tiekėją papildomų įrodymų.
   5. Jeigu pirkimo dokumentuose prašoma pateikti ir prekių pavyzdžių, įvertinus pasiūlymus, nustačius pasiūlymų eilę ir priėmus sprendimą dėl laimėjusio pasiūlymo, iki sutarties sudarymo leidžiama visiems dalyviams (raštu pateikus prašymą PO) susipažinti su pateiktais  laimėjusio pasiūlymo prekių  pavyzdžiais.
4. **PASIŪLYMŲ NAGRINĖJIMAS, VERTINIMAS IR PALYGINIMAS**
   1. Pasiūlymuose nurodytos kainos ar sąnaudos vertinamos eurais, taip pat pagal sutartį atsiskaitoma eurais. Jeigu pasiūlymuose kainos ar sąnaudos nurodytos užsienio valiuta, jos perskaičiuojamos eurais pagal Europos centrinio banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos centrinis bankas neskelbia, – pagal Lietuvos Banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną.
   2. Tiekėjai negali dalyvauti susipažinimo su pasiūlymais, pasiūlymų nagrinėjimo, vertinimo ir palyginimo procedūrose. Jei Specialiųjų sąlygų 5.2 punkte nurodyta, kad pirkimo objektas skaidomas į dalis – kiekvienos pirkimo objekto dalies pasiūlymai nagrinėjami, vertinami ir palyginami atskirai.
   3. Atlikęs pradinį susipažinimą su Pasiūlymais, PO pasiūlymus nagrinėja tokiu eiliškumu:
      1. įvertina EBVPD pateiktą informaciją;
      2. nagrinėja, vertina ir palygina tiekėjų pateiktus pasiūlymus, vadovaudamasis pirkimo dokumentuose nustatytomis sąlygomis;
      3. įvertina ekonomiškai naudingiausią pasiūlymą pateikusio tiekėjo aktualius dokumentus, patvirtinančius atitiktį reikalavimams tiekėjų kvalifikacijai[[4]](#footnote-4).
   4. Nagrinėjant tiekėjo pateiktą pasiūlymą ir nustačius, kad tiekėjas pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams ar šių dokumentų ar duomenų trūksta, laikomasi šių sąlygų:
      1. PO raštu, nepažeisdamaslygiateisiškumo ir skaidrumo principų, prašo tiekėją tokius dokumentus ar duomenis patikslinti, papildyti arba paaiškinti per jo nustatytą protingą terminą;
      2. tiekėjas iki PO nustatyto termino raštu privalo atsakyti į prašymą ir patikslinti, papildyti arba paaiškinti pasiūlymą, kaip reikalauja PO (kitu atveju jo pasiūlymas atmetamas);
      3. Jeigu kandidatas ar dalyvis pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų trūksta, perkančioji organizacija gali nepažeisdama lygiateisiškumo ir skaidrumo principų prašyti kandidatą ar dalyvį šiuos dokumentus ar duomenis patikslinti, papildyti arba paaiškinti per jos nustatytą protingą terminą. Pasiūlymai tikslinami, papildomi arba paaiškinami vadovaujantis Viešųjų pirkimų tarnybos nustatytomis taisyklėmis;
      4. pasiūlymų vertinimo metu radus pasiūlyme nurodytos kainos ar sąnaudų apskaičiavimo klaidų, per PO nurodytą terminą tiekėjo raštu paprašoma ištaisyti pasiūlyme pastebėtas aritmetines klaidas, nekeičiant susipažinimo su pasiūlymais metu užfiksuotos kainos ar sąnaudų. Taisydamas pasiūlyme nurodytas aritmetines klaidas, tiekėjas gali taisyti kainos ar sąnaudų sudedamąsias dalis, tačiau neturi teisės atsisakyti kainos ar sąnaudų sudedamųjų dalių arba papildyti kainą ar sąnaudas naujomis dalimis.
      5. PO gali nevertinti viso tiekėjo pasiūlymo, jeigu patikrinęs jo dalį nustato, kad pasiūlymas, vadovaujantis pirkimo dokumentų reikalavimais, turi būti atmetamas.
   5. PO, įvertinęs EBVPD pateiktą informaciją (Specialiųjų sąlygų 4 priede nurodytus dokumentus, jei PO pagal Specialiųjų sąlygų 4 skyrių iš karto tikrina ir šiuos dokumentus), priima sprendimą dėl kiekvieno tiekėjo atitikties reikalavimams ir kiekvienam iš jų ne vėliau kaip per 3 (tris) darbo dienas raštu praneša apie šio patikrinimo rezultatus, pagrįsdamas priimtus sprendimus. Teisę dalyvauti tolesnėse pirkimo procedūrose turi tik tie tiekėjai, kurie atitinka PO keliamus reikalavimus.
   6. Įvertinęs pateiktų pasiūlymų atitiktį pirkimo dokumentuose nustatytiems reikalavimams, PO raštu per nustatytą protingą terminą reikalauja, kad tiekėjai pagrįstų pasiūlyme nurodyto pirkimo objekto ar jo sudedamųjų dalių kainą arba sąnaudas, jeigu jos atrodo neįprastai mažos (tiekėjo, kuris iki PO nustatyto termino neatsiunčia pagrindimo, pasiūlymas atmetamas). Pasiūlyme nurodyta pirkimo objekto kaina arba sąnaudos laikomi neįprastai mažais, jeigu atitinka bent vieną iš šių sąlygų:
      1. kaina arba sąnaudos yra 30 (trisdešimt) ir daugiau procentų mažesni už visų tiekėjų, kurių pasiūlymai neatmesti dėl kitų priežasčių, ir kurių pasiūlyta kaina neviršija pirkimui skirtų lėšų, nustatytų ir užfiksuotų PO rengiamuose dokumentuose prieš pradedant pirkimo procedūrą, pasiūlytų kainų arba sąnaudų aritmetinį vidurkį;
      2. tiekėjo pasiūlyme nurodyti pirkimo objekto ar jo sudedamųjų dalių kaina arba sąnaudos PO vertinimu gali būti nepakankami sutarties tinkamam įvykdymui.
   7. Po neįprastai mažos pasiūlytos kainos ar sąnaudų vertinimo procedūros ekonominio naudingumo mažėjimo tvarka yra nustatoma pasiūlymų eilė (išskyrus atvejus, kai pasiūlymą pateikti kviečiamas tik vienas tiekėjas ar pasiūlymą pateikia tik vienas tiekėjas). Tais atvejais, kai kelių tiekėjų pasiūlymų ekonominis naudingumas yra vienodas, sudarant pasiūlymų eilę pirmesnis į šią eilę įrašomas tiekėjas, kurio pasiūlymas pateiktas anksčiausiai
   8. Sudarius pasiūlymų eilę, PO raštu iš galimo laimėtojo prašo per jo nustatytą protingą terminą pateikti dokumentus, kurie patvirtina, kad tiekėjas atitinka reikalavimus tiekėjų kvalifikacijai[[5]](#footnote-5) (išskyrus atvejus, kai šių dokumentų neprašoma pagal Bendrųjų sąlygų 7.15.1 punktus arba su jais susipažinta anksčiau pagal Bendrųjų sąlygų 7.15.2 punktą, 7.14 punktą). Tuo atveju, jei galimas laimėtojas iki PO nustatyto termino CVP IS susirašinėjimo priemonėmis nepateikia reikalaujamų dokumentų arba jo pateikti dokumentai neįrodo atitikties keltiems reikalavimams, PO šio tiekėjo pasiūlymą atmeta ir prašo atitinkamus dokumentus pateikti kitą tiekėją, kurio pasiūlymas pagal patikslintą pasiūlymų eilę gali būti nustatytas laimėjusiu.
   9. Tiekėjo nurodytos konfidencialios informacijos vertinimo tvarka nurodyta Bendrųjų sąlygų 10.4 punkte.
5. **PASIŪLYMŲ ATMETIMO PRIEŽASTYS**
   1. PO ekonomiškai naudingiausią pasiūlymą nustato laimėjusiu, jeigu jis tenkina visas šias sąlygas:
      1. pasiūlymas atitinka pirkimo dokumentuose nustatytus reikalavimus, sąlygas ir kriterijus, (atsižvelgiant ir į Specialiųjų sąlygų reikalavimus alternatyviems pasiūlymams, jeigu Specialiosiose sąlygose nurodoma, kad tokie pasiūlymai gali būti pateikti);
      2. tiekėjas nėra pašalintas vadovaujantis Bendrosiose sąlygose nustatytais tiekėjo pašalinimo pagrindais;
      3. tiekėjas atitinka Specialiosiose sąlygose nustatytus kvalifikacijos reikalavimus ir (ar) kokybės vadybos sistemos ir (arba) aplinkos apsaugos vadybos sistemos standartus (jeigu tokius reikalavimus PO kėlė);
      4. tiekėjas per PO nustatytą terminą patikslino, papildė, paaiškino informaciją, kaip nurodyta Bendrųjų sąlygų 11.4.2–11.4.5 punktuose;
      5. *[tai atvejais, kai taikoma fiksuotos kainos kainodara]* pasiūlyta kaina neviršija pirkimui skirtų lėšų, nustatytų PO prieš pradedant pirkimo procedūrą. Jeigu ekonomiškai naudingiausiame pasiūlyme nurodyta kaina viršija pirkimui skirtas lėšas, nustatytas PO prieš pradedant pirkimo procedūrą, ir PO pirkimo dokumentuose nėra nurodęs pirkimui skirtų lėšų sumos, kiti pasiūlymų eilėje esantys pasiūlymai laimėjusiais negali būti nustatyti. Pirkimui skirtų lėšų suma, nustatyta ir užfiksuota PO rengiamuose dokumentuose prieš pradedant pirkimo procedūras, gali būti keičiama, kai ji nėra nurodyta pirkimo dokumentuose, PO ekonomiškai naudingiausiame pasiūlyme nurodyta kaina yra priimtina ir PO gali pagrįsti šios kainos priimtinumą ir suderinamumą su racionalaus lėšų naudojimo principu; *[tais atvejais, kai taikoma fiksuoto įkainio kainodara]* pasiūlytas įkainis neviršija planuotų/o įkainių/io, nustatytų/o PO prieš pradedant pirkimo procedūrą. Jeigu ekonomiškai naudingiausiame pasiūlyme nurodyti įkainiai/is viršija pirkimui skirtas lėšas, nustatytas PO prieš pradedant pirkimo procedūrą, ir PO pirkimo dokumentuose nėra nurodęs pirkimui planuotų įkainių/io, kiti pasiūlymų eilėje esantys pasiūlymai laimėjusiais negali būti nustatyti. Planuoto įkainio suma, nustatyta ir užfiksuota PO rengiamuose dokumentuose prieš pradedant pirkimo procedūras, gali būti keičiama, kai ji nėra nurodyta pirkimo dokumentuose, PO ekonomiškai naudingiausiame pasiūlyme nurodyti/as įkainis yra priimtinumą ir PO gali pagrįsti šių įkainių/io priimtinumą ir suderinamumą su racionalaus lėšų naudojimo principu.
      6. PO, išnagrinėjęs tiekėjo pagal Bendrųjų sąlygų 11.6 punktą pateiktus dokumentus nustato, kad:
         1. tiekėjas pateikė tinkamus pasiūlytos mažiausios kainos ar sąnaudų pagrįstumo įrodymus;
         2. tiekėjo pasiūlymas atitinka aplinkos apsaugos, socialinės ir (arba) darbo teisės įsipareigojimus, nustatytus Europos Sąjungos ir nacionalinėje teisėje, kolektyvinėse sutartyse ir Viešųjų pirkimų įstatymo 5 priede nurodytose tarptautinėse konvencijose.
   2. PO gali nuspręsti nesudaryti sutarties su ekonomiškai naudingiausią Pasiūlymą pateikusiu tiekėju, jeigu ji nustato, kad Pasiūlymas neatitinka aplinkos apsaugos, socialinės ir (arba) darbo teisės įpareigojimų, nustatytų Europos Sąjungos ir nacionalinėje teisėje, kolektyvinėse sutartyse ir Viešųjų pirkimų įstatymo 5 priede nurodytose tarptautinėse konvencijose. Tiekėjo, kuris negalėtų būti nustatytas laimėtoju pagal šio skyriaus 12.1 punkto nuostatas, Pasiūlymas atmetamas, išskyrus atvejį, kai pasiūlymai vertinami kainos / sąnaudų ir kokybės santykio kriterijumi ir tiekėjas neatitinka šio skyriaus 12.1.5 punkto nuostatos (neatitinkant minėtos nuostatos tiekėjo pasiūlymas įrašomas į pasiūlymų eilę).
   3. Tiekėjo, su kuriuo negali būti sudaroma sutartis pagal Bendrųjų sąlygų 14.6 punkto nuostatas, t. y. jeigu nustatoma, kad sutartis gali kelti grėsmę nacionalinio saugumo interesams, pasiūlymas atmetamas.
   4. Vadovaujantis Viešųjų pirkimų įstatymo 45 str. 21 p, mobilizacijos, karo, nepaprastosios padėties atveju ar kai Lietuvos Respublikos Vyriausybė, įvertinusi riziką, kad veiksniai, dėl kurių buvo ar gali būti paskelbta mobilizacija, įvesta karo ar nepaprastoji padėtis, kelia grėsmę nacionaliniam saugumui, yra priėmusi sprendimą[[6]](#footnote-6) dėl šios nuostatos taikymo, perkančioji organizacija gali atmesti paraišką ar pasiūlymą, jeigu yra bent viena iš Viešųjų pirkimų įstatymo 45 str. 21 p punkte išvardintų sąlygų.

**13. INFORMAVIMAS APIE PIRKIMO PROCEDŪRŲ REZULTATUS**

13.1. PO dalyviams, išskyrus atvejus, kai Specialiųjų sąlygų 10.1 punkte pažymėta, kad pasiūlymas pateikiamas žodžiu ar sutartis sudaroma žodžiu, ne vėliau kaip per 3 (tris) darbo dienas raštu praneša apie priimtą sprendimą nustatyti laimėjusį pasiūlymą, dėl kurio bus sudaroma sutartis ir pateikia:

13.1.1. šio skyriaus 13.2 punkte nurodytos atitinkamos informacijos, kuri dar nebuvo pateikta pirkimo procedūros metu, santrauką;

13.1.2. nustatytą pasiūlymų eilę (jei Specialiųjų sąlygų 5.2 punkte nurodyta, kad pirkimo objektas skaidomas į dalis pasiūlymų eilė nustatoma kiekvienai pirkimo objekto daliai);

13.1.3. laimėjusį pasiūlymą (jei Specialiųjų sąlygų 5.2 punkte nurodyta, kad pirkimo objektas skaidomas į dalis laimėtojas nustatomas kiekvienai pirkimo objekto daliai);

13.1.4. tikslų atidėjimo terminą;

arba nurodo priežastis, dėl kurių priimtas sprendimas nesudaryti sutarties arba pradėti pirkimą iš naujo.

* 1. PO, gavęs dalyvio raštu pateiktą prašymą, ne vėliau kaip per 15 (penkiolika) dienų nuo jo gavimo dienos išsamiai pateikia šią informaciją:
     1. dalyviui, kurio pasiūlymas nebuvo atmestas:

laimėjusio pasiūlymo charakteristikas ir santykinius pranašumus, įskaitant kainą, dėl kurių šis pasiūlymas buvo pripažintas geriausiu, taip pat šį pasiūlymą pateikusio dalyvio ar preliminariosios sutarties šalių pavadinimus;

informaciją apie derybų ir konkurencinio dialogo su dalyviais eigą ir pažangą;

* + 1. tiekėjui, kurio pasiūlymas buvo atmestas, – pasiūlymo atmetimo priežastis, įskaitant, jeigu taikoma, informaciją, kad buvo remtasi šio įstatymo 45 straipsnio 4 dalies nuostatomis, o šio įstatymo 37 straipsnio 6 ir 7 dalyse nurodytais atvejais – taip pat priežastis, dėl kurių priimtas sprendimas dėl nelygiavertiškumo arba sprendimas, kad prekės, paslaugos ar darbai neatitinka nurodyto rezultatų apibūdinimo ar funkcinių reikalavimų.
  1. Šio skyriaus 13.1 ir 13.2 punktuose nurodytais atvejais informacija neteikiama, jeigu jos atskleidimas prieštarauja informacijos ir duomenų apsaugą reguliuojantiems teisės aktams arba visuomenės interesams, pažeidžia teisėtus konkretaus tiekėjo komercinius interesus arba turi neigiamą poveikį tiekėjų konkurencijai.
  2. Suinteresuoti kandidatai turi teisę prašyti perkančiosios organizacijos supažindinti juos su kitų tiekėjų, kurie buvo pakviesti pateikti pasiūlymų ar dalyvauti konkurenciniame dialoge, paraiškomis.

**14. SUTARTIES SUDARYMAS**

14.1. Sutartis sudaroma nedelsiant, bet ne anksčiau negu pasibaigė 10 (dešimt) dienų, o supaprastintų pirkimų atveju – 5 (penkių) darbo dienų atidėjimo terminas. Atidėjimo terminas gali būti netaikomas (apie tokį sprendimą PO informuoja raštu), kai yra bent vienas iš šių atvejų:

14.1.1. vienintelis suinteresuotas dalyvis yra tas, su kuriuo sudaroma pirkimo sutartis ar preliminarioji sutartis, ir nėra suinteresuotų kandidatų;

14.1.2. pirkimo sutartis sudaroma dinaminės pirkimo sistemos pagrindu arba preliminariosios sutarties pagrindu;

14.1.3. pirkimo sutartis sudaroma žodžiu.

14.2. Tiekėjas, kurio pasiūlymas nustatytas laimėjusiu, sudaryti sutarties kviečiamas raštu (išskyrus atvejus, kai Specialiųjų sąlygų 10.1 punkte nurodyta, kad sutartis sudaroma žodžiu) ir jam nurodomas laikas, iki kada jis turi sudaryti sutartį.

14.3. Laikoma, kad tiekėjas atsisakė sudaryti sutartį, kai yra bent vienas iš šių atvejų:

14.3.1. tiekėjas raštu atsisako ją sudaryti arba nepateikia sutarties įvykdymo užtikrinimą patvirtinančio dokumento ir (arba) kitų dokumentų, kuriuos reikia pateikti iki sutarties įsigaliojimo (jeigu Specialiųjų sąlygų 5 priede tokių dokumentų reikalaujama);

14.3.2. iki PO nurodyto laiko nepasirašo sutarties;

14.3.3. atsisako sudaryti sutartį Viešųjų pirkimų įstatyme ir pirkimo dokumentuose nustatytomis sąlygomis.

14.4. Jeigu laimėjęs tiekėjas atsisako sudaryti sutartį, ją sudaryti siūloma tiekėjui, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti sutartį. Prieš siūlant sudaryti sutartį, PO patikrina to tiekėjo dokumentus, kurie patvirtina, kad jis atitinka reikalavimus tiekėjų kvalifikacijai[[7]](#footnote-7) ir įsitikina, ar jo pasiūlymas tenkina kitas Bendrųjų sąlygų 12.1 punkto sąlygas.

14.5. Sudarant sutartį, joje nekeičiama laimėjusio tiekėjo pasiūlymo kaina, sąnaudos ar kitos sąlygos. Jeigu pasiūlyme kaina ar sąnaudos nurodytos kita valiuta nei eurais, sutartyje kaina ar sąnaudos nurodomos perskaičiuotos eurais pagal Bendrųjų sąlygų 11.1 punkto sąlygą. Tuo atveju, kai mokesčius reguliuojančių įstatymų ir jų įgyvendinamųjų teisės aktų nustatyta tvarka PO pats turi sumokėti PVM į valstybės biudžetą už įsigytą pirkimo objektą, į pasiūlymo kainą ar sąnaudas įskaitytas šis mokestis sudarant sutartį išskaičiuojamas.

14.6. Vadovaujantis Lietuvos Respublikos nacionaliniam saugumui užtikrinti svarbių objektų apsaugos įstatymo nuostatomis (toliau – **Nacionalinio saugumo įstatymas**), prieš sudarant sutartį su PO arba Įgaliotoju (toliau – **nacionaliniam saugumui užtikrinti svarbi įmonė**), PO inicijuoja procedūrą, nustatančią, ar numatoma sudaryti sutartis atitinka nacionalinio saugumo interesus ir ar tokia sutartis gali būti sudaroma ir vykdoma. Jeigu ketinama sudaryti sutartis neatitinka nacionalinio saugumo interesų, ji negali būti sudaryta tol, kol nebus pašalintos nacionalinio saugumo interesams grėsmę keliančios priežastys, jeigu tokios priežastys gali būti pašalintos. Sprendimą, ar ketinama sudaryti sutartis atitinka nacionalinio saugumo interesus, priima Lietuvos Respublikos Vyriausybė Nacionalinio saugumo įstatyme nustatyta tvarka.

**15. PRETENZIJŲ, IEŠKINIŲ TEIKIMAS IR NAGRINĖJIMAS**

15.1. Tiekėjas pirkimo procedūrų metu turi teisę ginčyti PO veiksmus ir (arba) sprendimus, pateikiant pretenziją. Pretenzija teikiama laikantis šių reikalavimų:

15.1.1. pretenzija turi būti pateikta tarptautinio pirkimo atveju per 10 (dešimt) dienų (supaprastinto pirkimo atveju – per 5 (penkias) darbo dienas (kokį pirkimą PO atlieka nustatyta Specialiųjų sąlygų 1.1 punkte) nuo paskelbimo apie PO priimtą sprendimą dienos arba PO pranešimo raštu apie jo priimtą sprendimą išsiuntimo tiekėjams dienos;

15.1.2. pretenzija teikiama elektroninėmis priemonėmis.

15.2. PO pretenziją nagrinėja laikantis šių reikalavimų:

15.2.1. PO privalo išnagrinėti pretenziją, priimti motyvuotą sprendimą ir apie jį, taip pat apie anksčiau praneštų pirkimo procedūros terminų pasikeitimą raštu pranešti pretenziją pateikusiam tiekėjui ir suinteresuotiems dalyviams ne vėliau kaip per 6 (šešias) darbo dienas nuo pretenzijos gavimo dienos (jei pretenzija gaunama po darbo valandų, pretenzijai atsakyti terminas skaičiuojamas nuo kitos darbo dienos);

15.2.2. pateikiant sprendimą dėl pretenzijos PO užtikrina, kad nepažeis tiekėjo teisės į konfidencialios informacijos apsaugą ir, jeigu pretenzija buvo gauta iki pasiūlymų pateikimo termino pabaigos, neatskleis tiekėjo, iš kurio buvo gauta pretenzija, tapatybės;

15.2.3. PO nukelia pasiūlymų pateikimo terminą, jeigu pretenzijos nespėja išnagrinėti iki pasiūlymų pateikimo termino pabaigos (jei pretenzija nenagrinėjama – terminas nenukeliamas) arba atsakant į pretenziją pateikia pirkimo dokumentų paaiškinimus / patikslinimus, kurie turi esminės įtakos pasiūlymų parengimui. Jeigu pretenzija pateikta prieš pat pasibaigiant pasiūlymų pateikimo terminui arba pateikta po pasiūlymų pateikimo termino pabaigos ir PO reikia papildomo laiko su pretenzija susipažinti, jis turi teisę nukelti pasiūlymų pateikimo terminą, jeigu vokai su pasiūlymais dar nėra atplėšti;

15.2.4. PO neprivalo nagrinėti tiekėjo pretenzijos, kuri pateikta praleidus šio skyriaus 15.1.1 punkte nustatytus terminus, pateikta pakartotinai dėl to paties PO priimto sprendimo arba atlikto veiksmo ir (arba) pateikta po sutarties sudarymo dienos.

15.2.5. Jei PO šio skyriaus 15.2.4 punkte nustatytais atvejais nagrinėja pretenziją, ji laikosi šio skyriaus 15.2.1–15.2.3 punktų reikalavimų.

15.3. Tiekėjas, nesutikęs su PO sprendimu arba jei PO per nustatytą terminą neišnagrinėjo jo pretenzijos, gali pateikti prašymą ar pareikšti ieškinį teismui Viešųjų pirkimų įstatymo VII skyriuje nustatyta tvarka.

-------------------

1. *Tiekėjui dalyvaujant kiekviename pirkime, rekomenduojama pasitikrinti, ar nepasikeitė Bendrųjų sąlygų redakcija, su kuria tiekėjas yra susipažinęs (redakcijos data ir numeris nurodomas šių Bendrųjų sąlygų antraštėje).*  [↑](#footnote-ref-1)
2. *Reikalavimai tiekėjams – pirkimo dokumentuose keliami reikalavimai dėl pašalinimo pagrindų nebuvimo, jeigu taikytina, kvalifikacijos, kokybės vadybos sistemos ir (arba) aplinkos apsaugos vadybos sistemos standartų.* [↑](#footnote-ref-2)
3. *Žr. 2 išnašą.* [↑](#footnote-ref-3)
4. *Reikalavimai tiekėjams – pirkimo dokumentuose keliami reikalavimai dėl pašalinimo pagrindų nebuvimo, jeigu taikytina, kvalifikacijos, kokybės vadybos sistemos ir (arba) aplinkos apsaugos vadybos sistemos standartų.* [↑](#footnote-ref-4)
5. *Reikalavimai tiekėjų kvalifikacijai – pirkimo dokumentuose keliami reikalavimai dėl pašalinimo pagrindų nebuvimo, jeigu taikytina, kvalifikacijos, kokybės vadybos sistemos ir (arba) aplinkos apsaugos vadybos sistemos standartų.* [↑](#footnote-ref-5)
6. <https://www.teisesakturegistras.lt/portal/lt/legalAct/35e281a0b0c711ec8d9390588bf2de65/asr> [↑](#footnote-ref-6)
7. *Reikalavimai tiekėjams – pirkimo dokumentuose keliami reikalavimai dėl pašalinimo pagrindų nebuvimo, jeigu taikytina, kvalifikacijos, kokybės vadybos sistemos ir (arba) aplinkos apsaugos vadybos sistemos standartų.* [↑](#footnote-ref-7)